উপরোক্ত সমীকরণে অভ্যন্তরীণ শক্তির পরিবর্তন পরিমাপের মত দুরূহ ব্যাপারটি এড়িয়ে যাওয়া সম্ভব হয়, এবং স্থিরচাপে তাপশক্তির আদান প্রদানের ফলে ব্যবস্থার অভ্যন্তরীণ তাপগতীয় বিভবের যে পরিবর্তন ঘটে, তা সহজেই গৃহীত বা বর্জিত তাপশক্তি থেকে গণনা করা যায়। এ কারণেই বিজ্ঞানীদের কাছে, বিশেষ করে রসায়নবিদ্যায় অভ্যন্তরীণ তাপগতীয় বিভবের ধারণাটি খুবই গুরুত্বপূর্ণ। রাসায়নিক বিক্রিয়া সাধারণ স্থির বায়ুমণ্ডলীয় চাপে ঘটে, কিন্তু রাসায়নিক বিক্রিয়ায় অংশগ্রহণকারী ও উৎপাদিত পদার্থসমূহের আয়তন পরিবর্তিত হয় এবং বিক্রিয়ার সময় ব্যবস্থাটিতে তাপ উৎপাদিত হয় বা পরিবেশ থেকে তাপ শোষিত হয়। কোনও রাসায়নিক বিক্রিয়াতে বিক্রিয়কসমূহ (বিক্রিয়াপূর্ব ব্যবস্থা) ও উৎপাদসমূহের (বিক্রিয়াপরবর্তী ব্যবস্থা) মধ্যকার অভ্যন্তরীণ তাপগতীয় বিভবের পরিবর্তন ("বিক্রিয়াজনিত অভ্যন্তরীণ তাপগতীয় বিভব", Enthalpy of reaction) হল "বিক্রিয়াজনিত তাপ"-এর (Heat of reaction) সমান।

পদার্থের দশা পরিবর্তনের সাথে অভ্যন্তরীণ তাপগতীয় বিভবের সম্পর্ক
অভ্যন্তরীণ শক্তি ও অভ্যন্তরীণ তাপগতীয় বিভবের সমতা
বিক্রিয়াজনিত তাপ এবং অভ্যন্তরীণ তাপগতীয় বিভবের সম্পর্ক
তাপশক্তির লেনদেন এবং অভ্যন্তরীণ তাপগতীয় বিভব